Amanda Seafood er blevet solgt til det norske holdingselskab Insula.

- Vi kommer til at vokse. Det her er godt for Amanda Seafoods og for hele byen Frederikshavn. Det kommer til at betyde flere arbejdspladser. Det siger adm. direktør Jesper Kold Sørensen, Amanda Seafoods, til FødevareWatch, efter at virksomheden på Constantiavej i Frederikshavn er blevet solgt til det norske holdingselskab Insula. Direktøren ønsker i første omgang ikke at give et bud på, hvor mange nye arbejdspladser, Insulas indtræden i ejerkredsen vil betyde. Han fortæller dog, at det giver Amanda Seafoods øget adgang til det finske, norske og svenske marked, ligesom selskabet får adgang til Insula-koncernens produktsortiment. Insula har i forvejen 14 fiske- og forædlingsvirksomheder. Insula ejer 68 procent af aktierne. Jesper Kold Sørensen er næststørste ejer med 15 procent. Se indslag fra Amanda Seafood: http://www.tv2nord.dk/nyheder/03-12-2012/1930/amanda-seafoods-er-aarets-fighter?autoplay=1#player